Offentliggørelse af meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 90/08)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»LUBERON«

PDO-FR-A0920-AM03

Meddelelsesdato: 14. december 2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Dyrkningen af vinmarkerne

Betingelserne for forbud mod kemisk ukrudtsbekæmpelse og jorddækning med plastfolie præciseres. Disse bestemmelser tilføjes for at bevare det fysiske og biologiske miljøs karakteristika, som er et grundlæggende element i regionen.

Enhedsdokumentet berøres ikke af denne ændring.

2. Indberetningsforpligtelser — erklæring om emballering

Det præciseres, at erklæringen om emballering skal sendes til den autoriserede kontrolinstans senest tre arbejdsdage efter emballeringsdatoen og ikke længere før emballeringen. For vin, der sælges på fad til forbrugere, skal der senest tre arbejdsdage efter afhentningen fra vinkælderen sendes en erklæring om salg på fad til forbrugere til den autoriserede kontrolinstans.

Enhedsdokumentet berøres ikke af denne ændring.

3. Henvisninger til kontrolinstansen

Henvisningerne til kontrolinstansen opdateres med kontaktoplysningerne for kontrolinstansen Certipaq, en ekstern instans, der garanterer kompetence, uvildighed og uafhængighed under INAO's myndighed på grundlag af en godkendt kontrolplan.

Denne ændring er overført til punktet »Kontaktoplysninger« i enhedsdokumentet.

ENHEDSDOKUMENT

1. Produktets betegnelse

Luberon

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen(e)

Rosévine

Vinene har et naturligt alkoholindhold i volumen på mindst 11,5 %.

Vinene har et indhold af gæringsdygtigt sukker på højst 4 gram pr. liter.

Efter berigelsen må vinenes totale alkoholindhold i volumen ikke overstige 13 %.

Vinene fremstilles ved sammenstikning af mindst to druesorter.

Rosévinene er resultatet af kombinationen af Rhône-dalens vindyrkningsarealer og påvirkningen fra Middelhavet og Provence. De er friske og frugtagtige, ofte med aromaer af eksotisk frugt, som fremhæves af en afbalanceret friskhed.

Generelle analytiske egenskaber Samlet maksimalt alkoholindhold (% vol.) Minimumsalkoholindhold (% vol.) Samlet minimumssyreindhold i milliækvivalenter pr. liter Maksimalt indhold af flygtig syre (milliækvivalenter pr. liter) Maksimalt indhold af svovldioxid (milligram pr. liter)

Rødvine

Vinene har et naturligt alkoholindhold i volumen på mindst 12 %.

Efter berigelsen må vinenes totale alkoholindhold i volumen ikke overstige 13,5 %.

Vinene har et indhold af gæringsdygtigt sukker på højst 4 gram pr. liter for vine med et alkoholindhold i volumen på over 14 % og på højst 3 gram pr. liter for vine med et alkoholindhold i volumen på under 14 %.

Æblesyreindholdet er på under 0,4 gram pr. liter i emballeringsfasen.

Vinene fremstilles ved sammenstikning af mindst to druesorter.

Rødvinene er afbalancerede med en frugtagtig duftpalet, der domineres af friske røde frugter såsom solbær.

Generelle analytiske egenskaber Samlet maksimalt alkoholindhold (% vol.) Minimumsalkoholindhold (% vol.) Samlet minimumssyreindhold i milliækvivalenter pr. liter Maksimalt indhold af flygtig syre (milliækvivalenter pr. liter) Maksimalt indhold af svovldioxid (milligram pr. liter)

Hvidvine

Vinene har et naturligt alkoholindhold i volumen på mindst 11,5 %.

Efter berigelsen må vinenes totale alkoholindhold i volumen ikke overstige 13 %.

Vinene har et indhold af gæringsdygtigt sukker på højst 4 gram pr. liter.

Vinene fremstilles ved sammenstikning af mindst to druesorter.

Hvidvinene er bløde og aromatiske, ofte med noter af citrusfrugter. De har en balance mellem friskhed og rundhed, som fremhæver deres mineralitet.

Generelle analytiske egenskaber Samlet maksimalt alkoholindhold (% vol.) Minimumsalkoholindhold (% vol.) Samlet minimumssyreindhold i milliækvivalenter pr. liter Maksimalt indhold af flygtig syre (milliækvivalenter pr. liter) Maksimalt indhold af svovldioxid (milligram pr. liter)

5. Vinfremstillingsmetoder

a) Særlige ønologiske fremgangsmåder

Særlig ønologisk fremgangsmåde

— Til forarbejdningen af rosévin er det tilladt at anvende kul til ønologisk brug hos vinproducenten udelukkende til vinmost og i en andel på højst 20 % af det samlede fremstillede volumen hos den berørte vinproducent for den pågældende høst.

Afstand og størrelse

Dyrkningsmetode

— Hver stok har et areal på højst 2,5 kvadratmeter. Dette areal beregnes ved at gange afstanden mellem rækkerne med afstanden mellem vinstokkene i samme række.

— Afstanden mellem rækkerne må ikke overstige 2,5 meter.

— Afstanden mellem stokkene i en række varierer mellem 0,8 og 1,2 meter.

Vinstokkene beskæres:

— enten ved kort beskæring (Gobelet- eller Royat-beskæring) med højst seks grene pr. vinstok, hvor hver gren har højst to knopper

— eller ved enkel Guyot-beskæring med højst seks knopper på skuddet og en erstatningsspore med højst to knopper.

Vanding

Dyrkningsmetode

Der kan gives tilladelse til vanding.

b) Maksimalt udbytte

66 hektoliter pr. hektar

6. Afgrænsning af det geografiske område

Druehøsten og fremstillingen og forarbejdningen af vinen finder sted i følgende kommuner i departementet Vaucluse: Ansouis, Apt, La Bastide-des-Jourdans, La Bastidonne, Beaumont-de-Pertuis, Bonnieux, Cabrières-d'Aigues, Cadenet, Castellet, Cheval-Blanc, Cucuron, Goult, Grambois, Lacoste, Lauris, Lourmarin, Maubec, Ménerbes, Mérindol, Mirabeau, La Motte-d'Aigues, Oppède, Pertuis, Peypin-d'Aigues, Puget-sur-Durance, Puyvert, Robion, Saignon, Saint-Martin-de-Castillon, Saint-Martin-de-la-Brasque, Sannes, Les Taillades, La Tour-d'Aigues, Vaugines, Villelaure og Vitrolles-en-Luberon.

7. Vigtigste druesort(er)

Bourboulenc B — Doucillon blanc

Carignan N

Cinsaut N — Cinsault

Clairette B

Grenache N

Grenache blanc B

Marsanne B

Marselan N

Mourvèdre N — Monastrell

Roussanne B

Syrah N — Shiraz

Ugni blanc B

Vermentino B — Rolle

Viognier B

8. Tilknytning til det geografiske område

Det geografiske område udgør en imponerende helhed omkring Luberon-kalkstensmassivet. Dette område, der ligger midt i Rhône-dalens vindyrkningsarealer, er mod nord afgrænset af Apt-dalen, der grænser op til den kontrollerede oprindelsesbetegnelse »Ventoux«, mod syd af Durance-dalen, mod øst af begyndelsen af Alpes-de-Haute-Provence og mod vest af Vaucluse-sletten.

På siderne eller ved foden af imponerende kalkholdige bjerge plantes vinstokkene på parceller, hvor jordbunden indeholder gavnlige kalksten, som fremmer jordens opvarmning og dræning, og som naturligvis er befordrende for produktionen af druer af høj kvalitet.

Middelhavsklimaet er gunstigt for druernes modning takket være temperaturerne og solskinnet om sommeren, hvor der ophobes sukker og polyfenoler i druerne. Vinmarkerne er på grund af vinden, der fordriver skyerne, forholdsvis beskyttet mod svampeangreb. Lyset spiller også en vigtig rolle, idet det fremmer udviklingen af grundlaget for vinenes aroma. Dette område, der åbner sig mod øst med alpine påvirkninger, er også kendetegnet ved store udsving mellem dag- og nattemperaturer. Disse udsving, navnlig i druernes modningsfase, har direkte indflydelse på vinenes balance og muliggør langsom udvikling af polyfenoler og giver runde og fyldige vine med friskhed og elegance.

»Luberon«-producenterne har løbende forbedret metoderne til at sikre en høst af høj kvalitet under gode tekniske forhold, både på vinbedriftsniveau gennem kvalitetsbeplantningsprogrammer og ved forarbejdning af vin gennem modernisering af vindyrkningsudstyr.

»Luberon« er et meget attraktivt område for turister med sine dale, skove, legender og slotte. Det er fra vinmarkerne i bjerglandsbyerne, at dette bjergområde bør opleves.

9. Andre vigtige betingelser (emballering, mærkning, andre krav)

Mindre geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at:

— det drejer sig om en navngiven matrikelregistreret lokalitet

— navnet fremgår af høstanmeldelsen.

Større geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

På etiketten for vine med den kontrollerede oprindelsesbetegnelse er det tilladt at angive »Vignobles de la Vallée du Rhône« som større geografisk enhed i overensstemmelse med de betingelser, der er fastlagt ved den aftale, som er undertegnet af de forskellige relevante beskyttelses- og forvaltningsorganisationer.

Område i umiddelbar nærhed

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Departementet Alpes-de-Haute-Provence: Aubenas-les-Alpes, Banon, Céreste, Corbières, L'Hospitalet, Montfuron, Montjustin, Montsalier, Oppédette, Pierrevert, Redortiers, Reillanne, Revest-des-Brousses, Revest-du-Bion, La Rochegiron, Sainte-Croix-à-Lauze, Sainte-Tulle, Saumane, Simiane-la-Rotonde, Vachères og Villemus.

Departementet Bouches-du-Rhône: Alleins, Aureille, Barbentane, Cabannes, Charleval, Chateaurenard, Eygalières, Eyguières, Eyragues, Graveson, Jouques, Lamanon, Lambesc, Mallemort, Meyrargues, Molléges, Mouries, Noves, Orgon, Peyrolles-en-Provence, Plan-d'Orgon, Le Puy-Sainte-Reparade, Rognes, Rognonas, La Roque-d'Anthéron, Saint-Andiol, Saint-Cannat, Saint-Estève-Janson, Saint-Paul-Lez-Durance, Saint-Rémy-de-Provence, Senas, Vernègues og Verquières.

Departementet Var: Artigues, Ginasservis, Rians, Saint-Julien, La Verdière og Vinon-sur-Verdon.

Departementet Vaucluse: Aurel, Auribeau, Avignon, Le Beaucet, Beaumettes, Bedoin, Blauvac, Buoux, Cabrières-d'Avignon, Caseneuve, Caumont-sur-Durance, Cavaillon, Châteauneuf-de-Gadagne, Crillon-le-Brave, Flassan, Fontaine-de-Vaucluse, Gargas, Gignac, Gordes, L'Isle-sur-la-Sorgue, Jonquerettes, Joucas, Lagarde-d'Apt, Lagnes, Lioux, Malemort-du-Comtat, Méthamis, Modène, Monieux, Morières-lès-Avignon, Mormoiron, Murs, Pernes-les-Fontaines, La Roque-sur-Pernes, Roussillon, Rustrel, Saint-Christol, Saint-Didier, Saint-Pantaléon, Saint-Pierre-de-Vassols, Saint-Saturnin-lès-Apt, Saint-Saturnin-lès-Avignon, Saint-Trinit, Sault, Saumane-de-Vaucluse, Sivergues, Le Thor, Velleron, Venasque, Viens, Villars og Villes-sur-Auzon.

Link til varespecifikationen

http://info.agriculture.gouv.fr/gedei/site/bo-agri/document_administratif-91fe7e08-c446-42f8-97c8-c0eaef478f6e

(1) EUT L 9 af 11.1.2019, s. 2.